
​​​
    ថ្ងៃ                   ​​  ខែអស្សុជ  ឆ្នាំខាល ចត្វាស័ក ព.ស២៥៦៦
រាជធានីភ្នំពេញ ថ្ងៃទី          ខែ           ឆ្នាំ២០២២
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ របាយការណ៍បូកសរុបសភាពការណ៍    និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស   និង 


អំពើធ្វើអាជីវកម្មផ្លូវភេទ រយៈពេល០៩ខែ ឆ្នាំ២០២២។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេច ក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

ការរីករាលដាលជម្ងឺកូវីដ-១៩ ជាសកម្មភាពសកលទន្ទឹមនិងស្ថានភាពនោះជនចំណាកស្រុកមួយចំនួនត្រូវបានត្រឡប់មកប្រទេសកម្ពុជាវិញជាបន្តបន្ទាប់ ដោយមានការរឹតបន្តឹងពីប្រទេសនៅជាប់ព្រំដែន ជាមួយនេះក៏មានពលរដ្ឋមួយចំនួនត្រូវបានចាញ់បោកមេខ្យល់ជួញដូរមនុស្សធ្វើសកម្មភាពនាំឆ្លងដែនខុសច្បាប់ពីកម្ពុជា ទៅប្រទេសជិតខាង ពិសេសប្រទេសថៃ  ក្រោមរូបភាពទំនាក់ទំនងតាមរយៈអ្នកស្គាល់គ្នា និងបណ្ដាញមេខ្យល់ទាំងនៅក្នុងប្រទេសកម្ពុជា និងប្រទេសថៃ ដោយយកកម្រៃនាំផ្លូវពី៥០០បាត ដល់១០.០០០បាត ផ្អែកលើទីតាំងជិតឬឆ្ងាយ ដោយប្រើមធ្យោបាយម៉ូតូឌុប រថយន្ដឈ្នួល ធ្វើដំណើរថ្មើរជើងឆ្លងកាត់ច្រករបៀង កាត់ព្រៃ ឆ្លងអូរ ។ ពេលខ្លះជូនពលករដល់ព្រំដែន មេខ្យល់ក៏បានគេចខ្លួនបាត់ ហើយពលករទាំងនោះត្រូវបានសមត្ថកិច្ចប្រចាំការតាមព្រំដែនល្បាតឃើញ នាំមកធ្វើចត្តាឡីស័ករួចធ្វើការអប់រំនិងធ្វើកិច្ចសន្យាឲ្យត្រឡប់ទៅលំនៅដ្ឋានវិញរួមមានខេត្តបាត់ដំបង បន្ទាយមានជ័យ កំពត សៀមរាប ព្រះសីហនុ និងខេត្តឧត្ដរមានជ័យ។
       ករណីមេខ្យល់ជាជនជាតិថៃដែលតែងតែនាំពលករទៅធ្វើការខុសច្បាប់តាមច្រករបៀងក្រោយកាស៊ីណូជាប់​​​ព្រំដែន ដោយយកកម្រៃនាំផ្លូវក្នុងម្នាក់៦,០០០បាត ធានាជូនដល់​​​​កន្លែងធ្វើការនៅប្រទេសថៃ ពេលចូលមកដល់ប្រទេសកម្ពុជាត្រូវបានសមត្ថកិច្ចចាប់ខ្លួនកសាងសំណុំរឿងបញ្ជូនទៅសាលា​​ដំបូងខេត្តដើម្បី​ផ្ដន្ទាទោសទៅតាមផ្លូវច្បាប់។
       ករណីអំពើលក់ដូរមនុស្សជាជនជាតិចិន ជនសង្ស័យចំនួន៥នាក់ បានទំនាក់ទំនងតាមវីឆាតជាមួយជនរងគ្រោះចំនួ០៤នាក់ ថាមកធ្វើការងារនៅ​ខេត្តព្រះសីហនុដោយធ្វើដំណើរតាមផ្លូវទឹកពីប្រទេសចិនមកកម្ពុជាគ្មានលិខិតឆ្លងដែនទទួលបានប្រាក់ខែ១០.០០០យ័ន(មួយម៉ីនយ័ន= ប្រហែល១.៥២៥ដុល្លា)ក្នុង១ខែ ពេលមកដល់កំពង់​ផែ ខេត្តព្រះសីហនុ មានជនជាតិចិនចំនួន០៥នាក់មកចាំទទួលនៅពេលឡើងពីទូកហើយក៏ត្រូវបានសមត្ថកិច្ចឃាត់ខ្លួន កសាងសំណុំរឿងបញ្ជូនទៅសាលាដំបូងខេត្តដើម្បី​ផ្ដន្ទាទោសទៅតាមផ្លូវច្បាប់ ចំណែកជនជាតិចិន០៤នាក់ ដែលចូលមកប្រទេសកម្ពុជាខុសច្បាប់ បានបញ្ជូនទៅការិយាល័យស៊ើបអង្កេត និងអនុវត្តនីតិវិធី ដើម្បីអនុវត្តនីតិវិធីច្បាប់។
មួយករណីទៀតជនសង្ស័យជាជនជាតិចិនបានធ្វើសកម្មភាពនាំជនជាតិចិនចូលមកកម្ពុជាតាមច្រកបាវិតពេលមក
ដល់ក៏បានលក់ទៅធ្វើការនៅកាស៊ីណូអនឡាញខេត្តព្រះសីហនុ ក្រោយមកក៏ត្រូវបានសមត្ថកិច្ចចាប់ឃាត់ខ្លួនបញ្ជូន
ទៅសាលាដំបូង ខេត្តដើម្បីផ្ដន្ទាទោសតាមផ្លូវច្បាប់។
         ករណីទិញពេស្យាចារកុមារ ជនសង្ស័យបានលួងលោមជនរងគ្រោះរួមភេទជាច្រើនលើក រាល់ពេលរួមភេទរួច
ជនសង្ស័យតែងឲ្យប្រាក់ទៅជនរងគ្រោះពី២.០០០រៀលទៅ ២០.០០០រៀល(ពីរពាន់រៀល- ពីរម៉ីនរៀល)ក្នុងមួយលើកៗ។
ពេលដឹងដល់ឪពុក-ម្ដាយ បានប្ដឹងសមត្ថកិច្ចចាប់ខ្លួនបញ្ជូនទៅសាលាដំបូងខេត្តដើម្បីផ្ដន្ទាទោសតាមផ្លូវច្បាប់។

 ករណីសញ្ចារកម្មទាក់ទងនឹងពេស្យាចារកុមារ ជនសង្ស័យជាម្ដាយបង្កើត និងជាថៅកែ បានធ្វើសកម្មភាពគ្រប់គ្រងចាត់ចែងជនរងគ្រោះឲ្យបម្រើសេវាផ្លូវភេទនៅ​តម្លៃ១៥$ និង១.០០០$ ដោយជនសង្ស័យយកកម្រៃពីរ១០.០០០រៀលនិង៣០០$ក្នុងមួយលើកៗ។ចំណែកស្ថានទម្ងន់ទោសនៃសញ្ចារកម្មជនសង្ស័យបានធ្វើសកម្មភាពគ្រប់គ្រងចាត់ចែងជនរងគ្រោះឲ្យបម្រើសេវាផ្លូវភេទ​តម្លៃ២០$ទៅ៣០$ ដោយយកកម្រៃ១០.០០០រៀលក្នុងមួយលើកៗ។ ករណីទាំងនេះត្រូវបានសមត្ថកិច្ចស្រាវជ្រាវស៊ើបអង្កេតបង្ក្រាបចាប់ឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បី​ផ្ដន្ទាទោសទៅ​តាមផ្លូវច្បាប់។


រូបភាព នឹងសម្ភារៈអាសអាភាស និងគំរាមកំហែងដោយ បញ្ជាឲ្យបំពេញលក្ខខណ្ឌអ្វីមួយ(គំរាមទារប្រាក់) ជនរងគ្រោះព្រមព្រៀងជាមួយក្រុមហ៊ុនកម្ចីប្រាក់ចំនួន១.០០០$ (មួយពាន់ដុល្លាអាមេរិក) តាមអនឡាញមួយឈ្មោះCBD-VIP-00188 ដោយខាងក្រុមហ៊ុនដាក់លក្ខខណ្ឌឲ្យជនរងគ្រោះថតចម្លងអត្តសញ្ញាណប័ណ្ណសញ្ជាតិខ្មែរ០១ច្បាប់ និងថតរូបអាក្រាតខ្លួន០២សន្លឹក មួយកំណាត់ខ្លួននិងមួយជំហរ បន្ទាប់ពីជនរងគ្រោះបានសងប្រាក់ទៅ ក្រុមហ៊ុនគ្រប់ចំនួនហើយ ក្រុមហ៊ុនបានបង្ខំជនរងគ្រោះ បង់ប្រាក់ចំនួន២៥០$ទៀតបើមិនព្រមឲ្យ នឹងយករូបភាពអាក្រាតកាយរបស់ជនរងគ្រោះ បង្ហោះឲ្យសាច់ញាតិ និងប្ដីមើល។ មួយករណីទៀតជនសង្សួ័យ និងជនរងគ្រោះបានស្រឡាញ់គ្នាជាសង្សា បានថតរូបអាក្រាតកាយផ្ញើឲ្យគ្នាមើលទៅវិញទៅមក ក្រោយមកជនរងគ្រោះក៏មានគេចូលស្ដីដណ្ដឹង ជនសង្ស័យបានដឹង ហើយក៏បានឆាតរូបអាក្រាតកាយរបស់ជនរងគ្រោះផ្ញើរឲ្យគូរដណ្ដឹងជនរងគ្រោះមើល ។ករណីខាងលើត្រូវបានសមត្ថកិច្ចចាប់ឃាត់ខ្លួនបញ្ជូនទៅសាលាដំបូងខេត្តដើម្បីចាត់ការតាមនីតិវិធីច្បាប់។

រូបភាព នឹងសម្ភារៈអាសអាភាសនៃកុមារ ជនសង្ស័យជាមិត្តភ័ក្រ្ដនឹងជនរងគ្រោះបានជូនជនរងគ្រោះទៅយកទូរសព្ទនៅផ្សារ ពេលត្រឡប់មកវិញ  មកដល់កន្លែងស្ងាត់បង្ខំឲ្យជនរងគ្រោះដោះខោអាវរួចយកទូរស័ព្ទមកថត  ពេលដឹងដល់ម្ដាយជនរងគ្រោះ ក៏បានប្ដឹងសមត្ថកិច្ចឃាត់ខ្លួន បញ្ចូនទៅសាលាដំបូងខេត្តចាត់ការតាមផ្លូវច្បាប់។ មួយករណីទៀតជនសង្ស័យ បានបង្ហោះវីដេអូររូបភាពអាសអាភាស និងវីដេអូរស៊ិចកុមារជាច្រើនតាមរយៈគណនីប្រព័ន្ធសង្គមTwitter ដោយបង្កើតតាមរយៈទូរស័ព្ទ និងកុំព្យូទ័រ ហើយត្រូវបានសមត្ថកិច្ចឃាត់ខ្លួនបញ្ជូនទៅសាលាដំបូងខេត្តដើម្បីចាត់ការតាមនីតិវិធីច្បាប់។

 ករណីរួមភេទជាមួយអនីតិជនអាយុក្រោម១៥ឆ្នាំ ជនសង្ស័យជាសង្សារបានឆាតលេងជាមួយគ្នា និងណាត់​ គ្នារួមភេទបានសម្រេច។ ក្រៅពីនេះក៏មានជនសង្ស័យជា​បងថ្លៃ និងជាឪពុកចុង​​​​ជនរងគ្រោះ បានរួមភេទជាមួយគ្នាជាច្រើនលើក មួយករណីទៀត ជនសង្ស័យជាព្រះសង្ឃបានលួងលោមព្រះសង្ឃដូចគ្នារួមភេទជាច្រើនលើករហូតឪពុក-ម្តាយជនរងគ្រោះដឹងក៏បានប្តឹងសមត្ថកិច្ចឃាត់ខ្លួនបញ្ជូនទៅសាលាដំបូងខេត្តដើម្បីផ្ដន្ទាទោសទៅតាមផ្លូវច្បាប់។

ករណីអំពើអាសប្រឆាំងជាមួយនឹងអនីតិជនអាយុក្រោម១៥ឆ្នាំ ជនសង្ស័យជាអ្នកភូមិជាមួយជនរងគ្រោះជនសង្ស័យបានហៅកុមារីរងគ្រោះឲ្យជូនទៅផ្ទះពេលចូលទៅដល់ក្នុងផ្ទះ ជនសង្ស័យបានយកដៃច្របាច់ក ហើយបានយកដៃលេងប្រដាប់ភេទកុមារីរងគ្រោះ ករណីផ្សេងៗទៀតជនសង្ស័យបានឲ្យទូរស័ព្ទទៅជនរងគ្រោះយកទៅសាកថ្មក្នុងផ្ទះ ពេលកុមារីរងគ្រោះដើរចូលក្នុងផ្ទះ ជនសង្ស័យក៏ដើរចូលតាមក្រោយ រួចធ្វើសកម្មភាពចាប់អោបថើប ស្ទាបដើមទ្រូង និងប្រដាប់ភេទរបស់កុមារីរងគ្រោះ  ករណីខ្លះទៀតជនសង្ស័យស្គាល់គ្នានៅកាស៊ីណូ ហើយបាននាំជនរងគ្រោះមកធ្វើការ ពេលមកជិតដល់កាស៊ីណូឲ្យជនរងគ្រោះអង្គុយចាំក្នុងឡាន ជនសង្ស័យបានដោះអាវ ហើយចាប់អោបជនរងគ្រោះ ។ មួយករណីទៀតជនសង្ស័យ បាននាំកុមារីរងគ្រោះមកលេងបន្ទប់ជួល រួចបានលេងប្រដាប់ភេទកុមារីរងគ្រោះ ករណីទាំងអស់ខាងលើពេលដឹងដល់ឪពុក-ម្ដាយជនរងគ្រោះ ក៏បានប្តឹងសមត្ថកិច្ចឃាត់ខ្លួនបញ្ជូនទៅសាលាដំបូងខេត្តដើម្បីផ្ដន្ទាទោសទៅតាមផ្លូវច្បាប់។

II-ការងារបង្ការ.ទប់ស្កាត់
១- ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស  និងអំពើធ្វើអាជីវកម្មផ្លូវភេទ   និងអប់​រំ
ពលករចំណាកស្រុកដោយខុសច្បាប់៖


     កម្លាំងជំនាញ នៃស្នងការដ្ឋាននគរបាលខេត្តចំនួន០៩ បានចូលរួមផ្សព្វ​ផ្សាយ​ច្បា​ប់ ស្ដីពី​​​​ការ​បង្ក្រាប​​អំ​ពើ
ជួញ​​​​ដូរ​​​​​មនុ​ស្ស   និង​អំពើធ្វើអាជីវកម្មផ្លូវភេទ ​ដល់​ម្ចាស់​អាជីវកម្ម អាជ្ញា​ធរ​​មូល​ដ្ឋា​​​​​​​​ន ប្រជាពលរដ្ឋ ​​បាន​ចំនួន៣៨៨​​​​​លើក 
អ្នកចូល​រួម​ចំនួន​​​៣៦.៤២៩នា​ក់​(ស្រី២០.០៥៥​​​នា​​​​ក់)​​ ក្នុងនោះមានៈ
-ខេត្តព្រះវិហារ៩២លើក អ្នកចូលរួមចំនួន៧.៧០៩នាក់(ស្រី៥.០៤៤នាក់)។
-ខេត្តក្រចេះ៨៥លើក អ្នកចូលរួមចំនួន២.៦៣២នាក់(ស្រី១.៥៦៧នាក់)។
-ខេត្តកំពង់ចាម០២លើក អ្នកចូលរួមចំនួន៩៤នាក់ (ស្រី៥០នាក់)។
-ខេត្តព្រៃវែង១៣៥លើក អ្នកចូលរួមចំនួន១២.៤៨១នាក់ (ស្រី៦.៤៩០នាក់)។
-ខេត្តស្វាយរៀង០៥លើក អ្នកចូលរួមចំនួន១.១៨៩នាក់ (ស្រី៤៧៣នាក់)។
-ខេត្តកោះកុង៣៨លើក អ្នកចូលរួមចំនួន៨០២នាក់ (ស្រី៣៩១នាក់)។
-ខេត្តកំពង់ឆ្នាំង២៤លើក អ្នកចូលរួមចំនួន១១.០៧៨នាក់ (ស្រី៥.៨៧០នាក់)។
-ខេត្តសៀមរាប០៦លើក អ្នកចូលរួមចំនួន៣៤១នាក់ (ស្រី១៤៩នាក់)។
-ខេត្តមណ្ឌលគីរី០១លើក អ្នកចូលរួមចំនួន១០៣នាក់ (ស្រី២១នាក់)។
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៩ បានចុះល្បាតឃ្លាំមើលគោលដៅសង្ស័យប្រព្រឹត្ត
បទ​ល្មើ​ស​​​​​​​ បាន​ចំនួន​​​​​​​​​៩៥លើក ក្នុងនោះមានៈ (កំពត០៧លើក, ក្រចេះ០៩លើក,  រតនៈគីរី០២លើក, ព្រៃវែង២៤លើក 
កោះកុង០៦លើក,បាត់ដំបង១៦លើក,តាកែវ០២លើក,ព្រះវិហារ០៤លើកនិងខេត្តបន្ទាយមានជ័យ២៥លើក) ។
៣-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន១០បានធ្វើ​​បច្ចុប្បន្ន​ភាព​ទិន្ន​ន័យ​​​ស្ថិតិ និង​​ធ្វើកិច្ច​សន្យា​​​​​​ហាម​​ឃាត់​​​ការ​​​ប្រព្រឹត្តបទ​ល្មើស​សញ្ចារ​កម្មដល់​​​ម្ចាស់​អាជីវកម្ម ភោជនីយដ្ឋាន ផ្ទះសំណាក់ សណ្ឋាគារ ហាងម៉ា​ស្សា​ ខា​រ៉ា​​​អូខេ​បាន​​ចំនួន១.៧៩៩គោល​​​​​​​ដៅ មានមនុស្សចំនួន៤.៥៦៩នាក់(ស្រី៣.៤១៥នាក់) ក្នុងនោះមានៈ
-ខេត្តក្រចេះ៦១៧គោលដៅ មនុស្ស១.០២៦នាក់​​ (ស្រី៩១៥នាក់) ។
-ខេត្តតាកែវ៧៣៨គោលដៅ ​មនុស្សចំនួន៨១៩នា​ក់​(ស្រី២៩៧នាក់) ។
-ខេត្តកែប៩០គោលដៅ មនុស្ស៩៥៤នាក់​​ (ស្រី៧៧០នាក់) ។ 
-ខេត្តកោះកុង៨២គោលដៅ មនុស្ស៣១៦នាក់​​ (ស្រី២៧២នាក់) ។
-ខេត្តកំពង់ចាម៧៩គោលដៅ មនុស្ស៤៩៥នាក់​​ (ស្រី៣៤៤នាក់) ។
-ខេត្តសៀមរាប៩៩គោលដៅ មនុស្ស៤០៨នាក់​​ (ស្រី៣៧៦នាក់) ។
-ខេត្តកំពង់ធំ៥៤គោលដៅ មនុស្ស២៨០នាក់​​ (ស្រី២៤៥នាក់) ។
-ខេត្តស្វាយរៀង១៣គោលដៅ មនុស្ស២៤នាក់​​ (ស្រី០២នាក់) ។
-ខេត្តស្ទឹងត្រែង១៤គោលដៅ មនុស្ស១១៧នាក់​​ (ស្រី៩៤នាក់) ។
-ខេត្តកំពង់ឆ្នាំង១៣គោលដៅ មនុស្ស១៣០នាក់​​ (ស្រី១០០នាក់) ។
៤-ការចុះធ្វើវេទិកាសាធារណៈភូមិឃុំមានសុវត្ថិភាព៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣  បានចុះធ្វើវេទិកាសាធារណៈ ភូមិឃុំមានសុវត្ថិភាព​​​​​
បាន​ចំនួន​​​​៦៧៧លើក អ្នកចូលរួមចំនួន៣១.២០៤នាក់(ស្រី១៥.៦៥៣នាក់) ក្នុងនោះមានៈ
- ខេត្តកោះកុង៣៤២លើក អ្នកចូលរួមចំនួន៧.៧៥៧នាក់(ស្រី៤.២៥៨នាក់) ។
- ខេត្តព្រៃវែង៣៣៤​​​លើក អ្នកចូលរួមចំនួន២៣,៣៩១នាក់(ស្រី១១.៣៤៥នាក់) ។
- ខេត្តកំពង់ចាម០១​​​លើក អ្នកចូលរួមចំនួន៥៦នាក់(ស្រី៥០នាក់) ។
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
 កម្លាំងជំនាញ នៃស្នងការដ្ឋាននគរបាលខេត្តចំនួន០២ បានធ្វើការងារបង្ការទប់ស្កាត់ពលរដ្ឋខ្មែរ ដែល​​​ធ្វើចំណាកស្រុកទៅរកការងារធ្វើនៅក្រៅប្រទេសដោយខុសច្បាប់បាន​ចំនួន​​​​៥១លើក មនុស្សចំនួន៧៩៧នាក់​​ (ស្រី៣២៧នាក់)អនីតិជន១១៣នាក់​​​  ក្នុងនោះមានៈ
- ខេត្តបាត់ដំបង០៨លើក មនុស្សចំនួន១០៨នាក់(ស្រី៥០នាក់)អនីតិជន២៧នាក់ ។
- ខេត្តបន្ទាយមានជ័យ៤៣លើក មនុស្សចំនួន៦៨៩នាក់(ស្រី២៧៧នាក់) អនីតិជន៨៦នាក់    និងបានធ្វើកិច្ចសន្យា​​​​អប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសទៀត។
៦-ការងារទទួលពលរដ្ឋខ្មែរពីអាជ្ញាធរបរទេស ៖
កម្លាំងជំនាញ នៃស្នងការដ្ឋាននគរបាលខេត្តចំនួ០២ បានទទួលពលរដ្ឋខ្មែរ ដែលអាជ្ញាធរថៃ និងវៀតណាម​
បញ្ជូនត្រឡប់មកវិញចំនួន០៥លើក មនុស្ស១៦៧នាក់(ស្រី៦៧នាក់)អនីតិជន១៧នាក់(ស្រី០២នាក់)ក្នុងនោះមានៈ


     -ស្នងការដ្ឋាននគរបាលខេត្តស្វាយរៀង០៤លើក មនុស្ស១៧នាក់(ស្រី១០នាក់)អនីតិជន០៤នាក់(ស្រី០២នាក់)។



     -ស្នងការដ្ឋាននគរបាលខេត្តបាត់ដំបង០១លើក មនុស្ស១៥០នានក់-(ស្រី៥៧)អនីតិជន១៣នាក់។បានបញ្ជូនទៅ​ធ្វើចត្តាឡីស័ក និងធ្វើកិច្ចសន្យាអប់រំណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត រួចបញ្ជូនទៅលំនៅដ្ឋានវិញ។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវ៖
ក-ក្នុងរយៈពេល០៩ខែនេះ បានសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំចុះបញ្ជីការ
រៀប​អាពាហ៍​ពិពាហ៍​​​​ជាមួយពលរដ្ឋខ្មែរចំនួន៩៧១នាក់(ស្រី១៤៩នាក់) និងមាន៣៤សញ្ជាតិ ក្នុងនោះកូរ៉េ២៣០នាក់-ស្រី៦៧នាក់,ចិន២៣៤នាក់-ស្រី០៣នាក់, អាមេរិក២៦៦នាក់-ស្រី៥៤នាក់, អូស្ត្រាលី៣៨នាក់-ស្រី១២នាក់,  បារាំង៤៨នាក់, អង់គ្លេស១០នាក់, ម៉ាឡេស៊ី៣០នាក់, អេស្បាញ០១នាក់,សឹង្ហបុរី០៥នាក់,កាណាដា៣២នាក់-ស្រី០៣នាក់,ហ្វីលីពីន០២នាក់,ស្វីស០១នាក់,ហ្វាំងឡង់០៤នាក់,អ៊ីតាលី០១នាក់,អូទ្រីស០២នាក់,ឥណ្ឌា០៦នាក់,ឥណ្ឌូណេស៊ី០៣នាក់-ស្រី០១នាក់,ពរ័ទុយហ្គាល០១នាក់,ស៊ុយអែត០៣នាក់,មីយ៉ាម៉ា០២នាក់,ប៊ែលហ្សិក០៤នាក់,ប៊ុលហ្គារី០១នាក់,ជប៉ុន១៣នាក់-ស្រី០២នាក់,ណូវែលសេឡង់១២នាក់-ស្រី០៣នាក់,វៀតណាម០៤នាក់,ថៃ០៧នាក់-ស្រី០២នាក់,ទួគី០២នាក់,នេប៉ាល់០១នាក់,រុស្សី០១-ស្រី,អាឡឺម៉ង់០៣នាក់,ម៉ូឡូវា០១នាក់-ស្រី,ហុងគ្រី០១នាក់,បេឡារុស០១នាក់ និងទួមេគីស្ថាន០១នាក់ និង​វាយ​​តំលៃបញ្ជូន​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយ​​​​​ចំនួន៩២២នាក់។
-បានប្រមូលព័ត៌មានពីសុខទុក្ខនារីខ្មែរដែលរៀបការ  ទៅរស់នៅក្រៅប្រទេសតាមរយៈ​ការទំនាក់​ទំនង​
តាម​​ទូរស័ព្ទ​​ចំនួន៧៩នាក់-ស្រី៥៣នាក់(ប្រទេសកូរ៉េខាងត្បូង) មានសេចក្តីសុខសប្បាយជាធម្មតា​ ។
ខ-បានទទួល  និងសម្ភាសន៍ជនរងគ្រោះ​ដែលវិលត្រឡប់​មក​ពីក្រៅប្រទេស​ចំនួន​​១៨៤នាក់  (ស្រី១៥៩នាក់)
អនីតិជន០៩នាក់(ស្រី០២នាក់)ក្នុងនោះមកពីប្រទេសចិនចំនួន១៤៧នាក់-ស្រី(អនីតិជន០៩នាក់) និងប្រទេសម៉ាឡេស៊ីចំនួន៣៧នាក់-ស្រី១២នាក់ (សម្ភាសន៍តាមអនឡាញចំនួន៨០នាក់(ស្រី៦៨នាក់)អនីតិជន០៤នាក់)  ក្នុងនោះ ៖

  
  -រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន១២៧នាក់-ស្រី(អនីតិជន០៨នាក់)(ចិន)។


  - ការស្នាក់នៅដោយខុសច្បាប់ចំនួន៥៣នាក់-ស្រី២៩នាក់(ចិន២០នាក់-ស្រី(អនីតិជន០១នាក់)និង
​ម៉ាឡេស៊ី៣៣នាក់-ស្រី០៩នាក់)។


  -រងគ្រោះដោយកេងប្រវ័ញ្ចប្រាក់ឈ្នួល០៣នាក់(ស្រី)(ម៉ាឡេស៊ី)។


  -មិនរងគ្រោះ ០១នាក់(ម៉ាឡេស៊ី)។
ជនរងគ្រោះខាងលើទៅតាមរយៈមេខ្យល់ផ្សេងៗគ្នាមិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។


គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការ ទាក់ទង និងត្រឡប់មកវិញដោយខ្លួនឯង រួមមានៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន១៣៩,១៨២នាក់(ស្រី៦០,៦១៣នាក់)អនីតិជន១,២៤៤នាក់ (ស្រី៤២៨នាក់) ។

+ ពលករចេញទៅដោយស្របច្បាប់១០៤,៨៦៤នាក់ (ស្រី៤៦,៦៨១នាក់) អនីតិជន៣១៦នាក់ ​(ស្រី១០២នា​​​ក់)។

+ ពលករចេញទៅដោយមិនស្របច្បាប់​ចំនួន៣៣,៦៨៥នាក់(ស្រី១៣,៦៤៧នាក់)អនីតិជន៨២៤នាក់​​(ស្រី​២៩៧នាក់)។

+ ពលករដាច់ការទាក់ទង៦៣៣នាក់(ស្រី២៨៥នាក់)អនីតិជន១០៤នាក់​​(ស្រី២៩)។

-ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​  និងមិន​ស្រប​
ច្បាប់ពីស្នង​ការ​ដ្ឋាននគរ​​​​បាល​​​​​រាជធានី​​-ខេត្ត​ សរុប​ចំនួន៧៤,៣៩៣នាក់(ស្រី៣៧,៦២៧នាក់) អនីតិជនចំនួន៣៩៧នាក់(ស្រី១៦០នាក់) ។
២- លទ្ធផលបង្ក្រាប៖
  កម្លាំងជំនាញនៃនាយកដ្ឋាន និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន១២២ករណី​/​ ២៦៩
ករ​ណី(បើប្រៀប​ធៀបរយៈពេលដូចគ្នាឆ្នាំ២០២១ ថយ១៤៧ករណី)  ស្មើនឹង៥៤,៦៤%   ឃាត់ខ្លួនជនសង្ស័យបញ្ជូនទៅ​សាលា
ដំ​​​​​​​​​បូ​ងបាន​​​​ចំនួន១៤៧នាក់​(ស្រី១៦នាក់) ក្នុងនោះជនសង្ស័យជាអនីតិជន១៣នាក់ និងជនបរទេស២២នាក់ ជនជាតិចិន១៩នាក់,បង់ក្លាដេស០១នាក់,វៀតណាម០១នាក់ និងជនជាតិថៃ០១នាក់  សង្គ្រោះ​​​​ជន​រង​គ្រោះ​បាន​ចំនួន២៥៤នាក់​ អាយុក្រោម១៥ឆ្នាំ១០១នាក់, អាយុ១៥-១៧ឆ្នាំ២៩នាក់ និង​អាយុ១៨ឆ្នាំឡើង១២៤នាក់ (ប្រគល់ឲ្យមន្ទីរសង្គមកិច្ចចំនួន៣២នាក់ និងប្រគល់ឲ្យគ្រួសារចំនួន២២២នាក់)។
ក-អំពើជួញដូរមនុស្ស
 សរុបចំនួន២៣ករណី/ ១៧៨ករណី ថយ១៥៥ករណី ស្មើនឹង៨៧,០៧%  ជនសង្ស័យចំនួន៣៥នាក់ (ស្រី០៣នាក់) ក្នុងនោះជន​សង្ស័យជាអនីតិជន០១នាក់ និងជនបរទេស១៥នាក់ក្នុងនោះជនជាតិចិន១៤នាក់ និងជនជាតិថៃ០១នាក់សង្គ្រោះជន​​រង​គ្រោះ​​ចំនួន៨០នាក់ អាយុក្រោម១៥ឆ្នាំ០៧នាក់, អាយុ១៥-១៧ឆ្នាំ០៥នាក់ និង​អាយុ១៨ឆ្នាំឡើង៦៨នាក់  ប្រគល់ឲ្យគ្រួសារចំនួន៨០នាក់។
-ការនាំយកចេញដោយមិនស្របច្បាប់ដោយមានគោលដៅ
         ០២ករណី ជនសង្ស័យ០២នាក់


 -ការនាំយកចេញដោយមិនស្របច្បាប់សម្រាប់នាំឆ្លងដែន
         ១០ករណី ជនសង្ស័យ១៣នាក់



                   (ជនជាតិថៃ០១នាក់)។  

         -អំពើលក់ដូរមនុស្ស  
          ០៥ករណី ជនសង្ស័យ១៤នាក់


                            (ជនជាតិចិន)។

         -អំពើលក់ដូរមនុស្សសម្រាប់នាំឆ្លងដែន  
          ០១ករណី ជនសង្ស័យ០១នាក់

         -ការដឹកជញ្ជូនដោយមានគោលដៅ
         ០១ករណី ជនសង្ស័យ០១នាក់

         -ការទទួលយកមនុស្សដោយមានគោលដៅជួយដល់ជនល្មើស
         ០៣ករណីជនសង្ស័យ០៣នាក់

         -ការទិញពេស្យាចារកុមារ  
          ០១ករណី ជនសង្ស័យ០១នាក់


                            (ជាអនីតិជន)។
ខ- អំពើធ្វើអាជីវកម្មផ្លូវភេទ​
    សរុបចំនួន៩៩ករណី /  ៩១ករណី  កើន០៨ករណី ស្មើនឹង៨,៧៩%  ជនសង្ស័យចំនួន១១២នាក់  (ស្រី១៣នាក់)   ក្នុងនោះជនសង្ស័យជាអនីតិជន១២នាក់   និងជនបរទេស០៧នាក់ ក្នុងនោះជនជាតិចិន០៥នាក់,  ជនជាតិបង់ក្លាដេស០១នាក់ និងវៀតណាម០១នាក់  សង្គ្រោះជន​រង​គ្រោះ​​ចំនួន១៧៤នាក់ អាយុក្រោម​​​១៥ឆ្នាំ៩៤នាក់,  អាយុ១៥-១៧ឆ្នាំ២៤នាក់   និងអាយុ១៨ឆ្នាំឡើង៥៦នាក់ ប្រគល់ឲ្យមន្ទីរសង្គមកិច្ចចំនួន៣២នាក់ និងប្រគល់ឲ្យគ្រួសារចំនួន១៤២នាក់។
-សញ្ចារកម្ម(មានអនីតិជន)
              ០១ករណី ជនសង្ស័យ០៣នាក់

        - ស្ថានទម្ងន់ទោស នៃសញ្ចារកម្ម
              ០៤ករណី ជនសង្ស័យ០៧នាក់



      (ក្នុងនោះជនជាតិចិន០៤នាក់)។

        - សញ្ចារកម្មទាក់ទងនឹងពេស្យាចារកុមារ
             ០៦ករណី ជនសង្ស័យ០៩នាក់

     - រូបភាពនឹងសម្ភារៈអាសអាភាស
        ០៤ករណីជនសង្ស័យ០៤នាក់




     (ក្នុងនោះជនជាតិចិន០១នាក់)។


- រូបភាពនឹងសម្ភារៈអាសអាភាសនៃកុមារ
         ០២ករណីជនសង្ស័យ០២នាក់

     - អំពើរួមភេទជាមួយអនីតិជនអាយុក្រោម១៥ឆ្នាំ
             ៥៩ករណី ជនសង្ស័យ៦៤នាក់

                                   (ក្នុងនោះជនសង្ស័យជាអនីតិជន១២នាក់ និងជនជាតិបង់ក្លាដេស០១នាក់)។

    - អំពើអាសប្រឆាំងនឹងអនីតិជនអាយុក្រោម១៥ឆ្នាំ
             ២៣ករណី ជនសង្ស័យ២៣នាក់

                                                                                                    (ក្នុងនោះជនជាតិវៀតណាម០១នាក់)។
IV-ការងារពង្រឹងសមត្ថភាពនគរបាលជាតិ

១/-កិច្ចសហប្រតិបត្តិការអន្តរជាតិ និងអង្គការពាក់ព័ន្ធ

      ក-នាយកដ្ឋានប្រឆាំងការជួញដូរមនុស្ស  និងការពារអនីតិជន     បានសហការជាមួយអង្គការសម្ព័ន្ធចាប់ដៃ, APLE​
AIM SWAT,ស្ថានទូតបារាំង និងស្ថានទូតអាមេរិក(FBI),(HSI),IJM, អង្គការជីវិតនៃកម្ពុជា, អង្គការជំនួយផ្នែកច្បាប់នៃកម្ពុជា និងអង្គការ Unicef  បើកវគ្គបណ្ដុះបណ្ដាលជំនាញដល់នាយនគរបាល នៃស្នងការដ្ឋាននគរ​បាលរាជធានី-ខេត្តបានចំនួន១៧វគ្គ សិក្ខាកាមសរុបចំនួន៨១៦រូប (ស្រី១៥៨រូប) ក្នុងនោះមាន៖


-អង្គការសម្ព័ន្ធចាប់ដៃ(CHAB DAI)បើកវគ្គបណ្ដុះបណ្ដាល០២វគ្គសិក្ខាកាមចំនួន៣០១រូប(ស្រី៨៥រូប) ស្ដីពីការកំណត់អត្តសញ្ញាណជនរងគ្រោះនិងនីតិវិធីស៊ើបអង្កេតករណីជួញដូរមនុស្ស  តាមប្រព័ន្ធអនឡាញ  កម្មវិធីZOOM  ។

-អង្គការសកម្មភាពដើម្បីកុមារ(APLE)បើកវគ្គបណ្ដុះបណ្ដាល០៥វគ្គ សិក្ខាកាមចំនួន១៥៩រូប(ស្រី១៣រូប) (ស្ដីពីការគាំទ្រដល់កុមាររងគ្រោះ និងបច្ចេកទេសក្នុងការធ្វើការជាមួយកុមារក្នុងនីតិវិធីព្រហ្មទណ្ឌ និងការឆ្លើយតបបទល្មើសផ្លូវភេទលើកុមារ ការកេងប្រវ័ញ្ចផ្លូវភេទតាមប្រព័ន្ធអនឡាញ យន្ដការណ៏ទាក់ទងនឹងរូបភាពសម្ភារៈរំលោភបំពានផ្លូវភេទកុមារ ការស៊ើបអង្កេតបទល្មើសផ្លូវភេទបែបកុមារមេត្រី) នៅនាយកដ្ឋានប្រឆាំងការជួញដូរមនុស្សនិងការពារអនីតិជន០២វគ្គ​ នៅស្នងការដ្ឋាន​នគរបាលខេត្តកំពត០១វគ្គ នៅស្នងការដ្ឋាននគរបាលខេត្តព្រះសីហនុ០១វគ្គ និងនៅស្នងការរដ្ឋាននគរបាល​​ខេត្តបាត់ដំបង០១វគ្គ។

-ស្ថានទូតអាមេរិក(FBI) ចំនួន០២វគ្គ សិក្ខាកាមចំនួន៤០រូប(ស្រី០៣រូប)ស្ដីពីសេចក្ដីណែនាំអំពីការស៊ើបអង្កេតអំពើកេងប្រវញ្ច័កុមារ (នៅស្ថានទូតអាមេរិក០១វគ្គ និងនៅសណ្ឋាគារហៃយ៉ាត់រីជេនស៊ីភ្នំពេញ០១វគ្គ)។

-ស្ថានទូតអាមេរិក (HSI) ចំនួន០១វគ្គសិក្ខាកាមចំនួន២០រូប(ស្រី០៧រូប)ស្ដីពីបច្ចេកទេសសម្ភាសន៍កុមារបែបកោសល្យវិច្ច័យ (នៅនាយកដ្ឋានប្រឆាំងការជួញដូរមនុស្ស និងការពារអនីតិជន)។

-ស្ថានទូតបារាំង ចំនួន០១វគ្គសិក្ខាកាមចំនួន២០រូប(ស្រី០៣រូប)ស្ដីពីការប្រយុទ្ធប្រឆាំងបទ
ល្មើសផ្សព្វផ្សាយរូបភាពរបស់កុមារលើប្រព័ន្ធអ៊ីនធឺណេត និងទេសចរណ៏ផ្លូវភេទ  (នៅអគ្គស្នងការដ្ឋាននគរបាលជាតិ)។

-អង្គការមេត្រីអន្តរជាតិ​(AIM  SWAT )ចំនួន ០២វគ្គ សិក្ខាកាមចំនួន៦២រូប(ស្រី២០រូប) ស្ដីពីនីតិវិធី ស៊ើបអង្កេត ការកំណត់អត្តសញ្ញាណជនរងគ្រោះដោយអំពើហឹង្សាទាក់ទងនឹងយេឌ័រ (នៅនាយកដ្ឋានប្រឆាំងការជួញដូរមនុស្ស និងការពារអនីតិជន)។


- អង្គការជីវិតនៃកម្ពុជា,អង្គការជំនួយផ្នែកច្បាប់នៃកម្ពុជា(LAC)និងអង្គការUnicef ចំនួន០៣វគ្គស្ដីពីកិច្ចការពារកុមារ ច្បាប់ស្ដីពីយុត្តិធម៌អនីតិជន(កម្មវិធីអនីតិជនទំនាស់នឹងច្បាប់) ​និងស្ដីពីកិច្ចការពារផ្លូវច្បាប់សម្រាប់សិទ្ធិស្រ្តីនិងកុមារនៅកម្ពុជា ដែលមានសិក្ខាកាមចំនួន១៥៤រូប (ស្រី១៦រូប)(នៅខេត្តសៀមរាប) ។

 - អង្គការ (IJM)  ចំនួន០១វគ្គស្ដីពីការទប់ស្កាត់ការជួញដូរមនុស្ស និងរាល់ទម្រង់  នៃការរំលោភបំពានផ្លូវភេទលើស្រ្តីនិងកុមារ  មានសិក្ខាកាមចំនួន៦០រូប (ស្រី១១រូប)(នៅខេត្តកំពង់ចាម) ។  


ខ -សហការជាមួយបណ្ដាខេត្ត


      -  ស្នងការដ្ឋាននគរបាលខេត្តស្វាយរៀង  បានសហការជាមួយអង្គការហាការ(HAGAR)     រៀបចំសិក្ខាសាលា០១លើក ស្ដីពីសិទ្ធិកុមារ និងច្បាប់នានាពាក់ពន្ធ័នឹងកិច្ចការពារកុមារ      ចំណាកស្រុកដោយសុវត្ថិភាព   និងការជួញដូរមនុស្ស
ដែលមានសិក្ខាកាមចំនួន៥៤រូប (ស្រី៣៧រូប)។
  
V-សន្និដ្ឋាន- វាយតម្លៃ       
១-ចំណុចល្អ
- មានទូរស័ព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
-ការអនុវត្តវិធានការទប់ស្កាត់សកម្មភាពចំណាកស្រុកខុសច្បាប់របស់ប្រជាពលរដ្ឋ ទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋនិងសិស្សានុសិស្សបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

          ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


  -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។
               -ការទប់ស្កាត់ប្រជាពលរដ្ឋឆ្លងដែនខុសច្បាប់នៅតាមបន្ទាត់ព្រំដែនមិនទាន់មានប្រសិទ្ធភាពខ្ពស់ 
ពិសេស​​ប្រជាពលរដ្ឋដែលជាគ្រួសារមានជីវភាពខ្វះខាត។



 -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិ ត្រូវត្រឡប់មកវិញមិនទាន់ច្បាស់លាស់។​​
VI-ទិសដៅអនុវត្តន៍បន្ត
១-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ 
ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរបា​​​លជាតិ។
២-ធ្វើបច្ចុប្បន្នភាពពលករចំណាកស្រុកទៅក្រៅប្រទេសទាំងស្របច្បាប់ និងមិនស្របច្បាប់ដើម្បីគ្រប់​គ្រង​​​​និងមានវិធានការទប់ស្កាត់។
៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀបការ រួច​ទៅរស់នៅក្រៅប្រទេស។
៤-សហការជាមួយប្រទេសក្នុងតំបន់  និងក្រសួងស្ថាប័នពាក់ព័ន្ធជួយសង្គ្រោះជនរងគ្រោះឲ្យបាន​ទាន់ពេលវេលា  
ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។
៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា ដើម្បីធ្វើអធិការកិច្ចទីភ្នាក់ងារជ្រើសរើសពលករ ។   
៦-ជំរុញការអនុវត្តដីកាស្វែងរកចាប់ខ្លួនដែលមានសុពលភាព ករណីសេសសល់មុខសញ្ញាកំពុងអនុវត្តបន្តឲ្យមានប្រសិទ្ធភាព។
៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ 
​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។
៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA និងសមត្ថកិច្ច ដទៃទៀត ដើម្បីប្រមូលព័ត៌មាន ស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ លើគោល​ដៅ រាជធានី​ភ្នំពេញ សៀម​រាប ខេត្ត​ព្រះសីហ​នុ​ និងបណ្ដាខេត្តពាក់ពន្ធ័មួយចំនួនទៀត។
៩-បន្តសហការជាមួយអង្គការក្រៅរដ្ឋាភិបាលមួយចំនួនដូចជា APLE, IJM, IOM, ​AIM, Plan Inter​na​tional, Chab Dai, Child Fund, CPU, DR និងគំរោង​ ASEAN ACT ព្រមទាំង​អង្គការពាក់ព័ន្ធមួយចំនួនទៀត   ប្រមូលព័ត៌មានស្រាវជ្រាវស៊ើបអង្កេតពាក់ព័ន្ធអំពើជួញដូរមនុស្សនិងអំពើអាជីវកម្មផ្លូវភេទលើស្ត្រីនិងកុមារ ព្រមទាំងបង្កើន​​សមត្ថភាព ជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុក
ខុស​ច្បាប់ ដល់សិស្សានុសិស្សនៅតាមសាលារៀន ក៏ដូចជា​ប្រជាពលរដ្ឋតាមសហគមន៍។
១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើស អំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 

ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





       ត.ប ប្រធានក្រុមការងារអនុវត្តច្បាប់


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

